Marijampolės futbolo arenos maniežas

Marijampolės futbolo arenos maniežas – futbolo standartinių matmenų aikštės maniežas su dirbtine danga. Dėl rėmimo sutarčių nuo 2011 iki 2019 m. gruodžio vadinosi ARVI arena, 2020–2022 m. vadintas „Hikvision“ arena. Manieže vyko 4 LFF supertaurės rungtynės (2013, 2018, 2019, 2026 m.).

Tai daugiafunkcinis sporto maniežas, šalia jo yra Marijampolės futbolo stadionas. Manieže įrengta pilnų matmenų dirbtinės dangos futbolo aikštė, atitinkanti FIFA 2 žvaigždučių kategoriją, leidžia žaisti futbolą ištisus metus. Manieže taip pat įrengti bėgimo takai lengvaatlečiams, yra persirengimo kambariai su dušais ir masažo kambarėliais. Šaltuoju metų laiku čia vyksta tiek futbolo, tiek ir lengvaatlečių treniruotės, rengiamos draugiškos futbolo varžybos, vyksta vietiniai ir tarptautiniai futbolo turnyrai. Maniežas taip pat puiki vieta masiniams kultūriniams renginiams organizuoti, parodoms ir mugėms rengti ištisus metus.

 Istorija 

Maniežo statybą finansavo ES, LR vyriausybė, Marijampolės miesto savivaldybė, privatūs rėmėjai, FK Sūduva. 2008 m. liepos 6 d. atidarytas maniežas, pirmasis toks Baltijos šalyse. Manieže įrengta apšvietimo sistema, pilnų matmenų dirbtinės dangos futbolo aikštė leidžia žaisti futbolą ištisus metus. Manieže taip pat įrengti bėgimo takai lengvaatlečiams, yra persirengimo kambariai su dušais ir masažo kambarėliais.

2011 m. „Sūduvos“ klubas pasirašė rėmimo sutartį su ARVI grupe ir maniežas buvo pavadintas ARVI pavadinimu. 2019 m. gruodžio 11 d. pasirodė pranešimai, kad ARVI grupė neberems „Sūduvos“. Stadionas buvo laikinai pervadinta į Marijampolės futbolo maniežą. 2020 m. sausį kinų kompanija „Hikvision“ tapo FK Sūduva generaliniu rėmėju. Tuo pačiu vardas buvo perteiktas ir maniežui, oficialus pavadinimas tapo Hikvision arena.Naujoji „Sūduvos“ rėmėja – prieštaringa kompanija, kuriai JAV vyriausybė taiko sankcijas. 2020-01-14, Sportas.lt (tikrinta 2025-12-23). 2023 m. vasarį paaiškėjo, kad „Hikvision“ neberems klubo, tad stadionai nebenaudos šios firmos vardo.„Hikvision“ neberems „Sūduvos“. 2023-02-07, Sportas.lt (tikrinta 2026-02-16).

 Finalai 
 Data  Turnyras  Rungtynės  Rezultatas 2013-03-02  2013 m. LFF supertaurė  Vilniaus „Žalgiris“ – Panevėžio „Ekranas“  1–0 2018-02-17  2018 m. LFF supertaurė  Marijampolės „Sūduva“ – Kauno „Stumbras“  5–0 2019-02-24  2019 m. LFF supertaurė  Marijampolės „Sūduva“ – Vilniaus „Žalgiris“  2–0 2026-02-16  2026 m. LFF supertaurė  „Kauno Žalgiris“ – „Panevėžys“  1–0

 Šaltiniai 

Kategorija:Marijampolės futbolas
Kategorija:Lietuvos futbolo stadionai
Kategorija:Lietuvos sporto arenos